Quankam l'antiqua rejino, Isabel 2ma vibavis, el agnoskis que ne esis tre decidiganta kom guidisto ed abdikis en 1870 pro lua filiulo Alfonso, konocata kom Alfonso 12ma di Hispania. Pos l'Unesma Republiko, la Hispaniani aceptis ritorno al stableso sub la Bourboni. La republikan armei en Hispania, qua rezistis Karlista su-levo, deklaris lua loyaleso ad Alfonso en la vintro di 1874-75. La Republiko disolvigis ed Antonio Cánovas del Castillo, asesoro kun la konfido dal rejo, havis aktiva rolo en la milito e ganis l'apogo dil majoritato di lua sam-landani. Sistemo di turni stablesis en Hispania en qua liberali, guidita da Práxedes Mateo Sagasta e konservisti, guidita da Antonio Cánovas del Castillo,alternis su en la kontrolo dil guvernerio. Minima stableso ed ekonomikala progreso restablesis en Hispania dum la regno di Alfonso 12ma. Lua morto en 1885, sequita da l'ocido di Cánovas del Castillo en 1897, dis-stablis la guvernerio, malgre la konstitucala monarkio duris dum la regno di Alfonso 13ma.